Pemeriksaan Telinga Di Rumah

Definisi

Apa itu Pemeriksaan Telinga Di Rumah?

Pemeriksaan telinga di rumah ialah pemeriksaan visual ke atas saluran telinga dan gegendang telinga menggunakan sebuah alat yang dipanggil otoskop. Otoskop ialah alat yang boleh digenggam yang dilengkapi dengan lampu, kanta pembesar dan tempat melihat berbentuk corong dengan hujung yang sempit dan runcing dinamakan spekulum.

Pemeriksaan ini boleh membantu mengesan banyak masalah telinga seperti jangkitan telinga, tahi telinga berlebihan atau objek di salur telinga.

Selepas mendapat arahan dan latihan dari doctor, pemeriksaan ini boleh membantu ibubapa kepada kanak-kanak yang selalu mendapat jangkitan telinga dan sakit telinga. Kadangkala, seorang kanak-kanak boleh mendapat jangkitan telinga dimana simptomnya hanyalah tidak selesa, demam atau rasa sakit di telinga. Pemeriksaan ini boleh menemukan sebab simptom-simptom ini. Tetapi ia boleh jadi susah untuk belajar menggunakan otoskop dan sesetengahnya berkualiti rendah. Pemeriksaan oleh doktor selalunya diperlukan.

Mengapa ia dijalankan?

Ia dijalankan untuk:

Mencari tanda-tanda jangkitan apabila seseorang ada sakit pada telinga atau apabila kanak-kanak mempunyai simptom yang samar-samar.

Memeriksa objek asing di dalam telinga seperti serangga atau kacang.

Memeriksa pengumpulan tahi telinga apabila seseorang mengadu hilang pendengaran atau rasa penuh atau tekanan dalam telinga.

Perkara yang perlu anda tahu sebelum pemeriksaan

Apa yang anda perlu tahu sebelum menjalani pemeriksaan ini?

Sesetengah otoskop menggunakan gelombang suara yang memantul ke gegendang telinga untuk mengesan otitis media dengan efusi (cecair dalam telinga tengah).

Tahi telinga (cerumen) ialah rembesan perlindungan normal dalam salur telinga. Ia kebiasaannya kering sendiri dan membersihkan bahagian luar telinga sudah mencukupi. Jangan bersihkan salur telinga anda menggunakan swab kain, pin rambut, klip kertas atau kuku jari kerana ia boleh mencederakan salur atau gegendang telinga dan akan menolak tahi telinga lebih jauh ke dalam salur telinga.

Tidak kira apa yang anda lihat dengan otoskop, sila hubungi doktor jika anak anda mengalami:

Sakit telinga yang teruk terutamanya jika anak anda demam.

Hilang pendengaran secara tiba-tiba.

Gagal menggerakkan otot di satu bahagian muka (lumpuh saraf fasial).

Satu atau kedua-dua telinga berdering tanpa henti.

Cecair keluar dari satu atau kedua-dua telinga.

Ketahui apa yang berlaku

Apakah persediaan ujian ini?

Tiada persediaan khusus. Sila sentiasa ingat untuk membersihkan spekulum menggunakan air yang panas dan bersabun sebelum menggunakannya.

Apa yang berlaku ketika ujian ini?

Jika anda ingin memeriksa anak kecil, pastikan dia baring dengan kepala berpaling pada satu sisi atau duduk di atas pangkuan orang dewasa sambil kepala di atas dada. Kanak-kanak yang lebih dewasa atau orang dewasa boleh duduk dengan kepala menyenget sedikit ke depan ke arah bahu yang bertentangan. Posisi duduk adalah yang terbaik untuk mengenal pasti otitis media dengan efusi (cecair di belakang gegendang telinga).

Pilih tempat melihat yang paling besar yang sesuai dengan salur telinga dan lekatkannya pada otoskop. Jika seseorang itu hanya mempunyai masalah dengan satu telinga, pegang otoskop dengan satu tangan dan gunakan tangan satu lagi untuk menarik dengan cermat bahagian luar telinga ke atas dan belakang. Ini akan meluruskan salur telinga dan memperbaik visualisasi. Untuk bayi di bawah 12 bulan, tarik telinga dengan cermat ke bawah dan belakang.

Kemudian, masukkan dengan perlahan bahagian hujung tempat melihat ke dalam salur telinga sambil melihat ke dalam otoskop. Kawasan tepi salur telinga boleh jadi agak sensitif. Jadi, cuba untuk tidak meletakkan tekanan pada salur telinga. Menetapkan tangan anda di mukanya mungkin membantu supaya tangan anda bergerak bersama kepalanya jika dia bergerak dengan laju.

Jangan alihkan otoskop ke depan tanpa melihat ke dalamnya. Pastikan anda boleh nampak jalan menuju salur telinga. Anda tidak perlu memasukkan tempat melihat terlalu jauh ke dalam telinga–cahaya melangkauinya dengan baik.

Posisikan sudut tempat melihat sedikit kearah hidungnya untuk mengikut sudut normal salur telinga. Sambil melihat ke dalam otoskop, gerakkanya dengan cermat pada sudut yang berbeza supaya anda dapat melihat dinding salur telinga dan gegendang telinga. Sila berhenti jika ada rasa sakit.

Apa yang berlaku selepas ujian ini?

Minta doktor untuk mengulang kaji semula teknik ini dengan anda dan untuk melihat anda melakukan pemeriksaan. Kemudian, sila berlatih pada beberapa orang dewasa sihat yang sudi supaya anda tahu bagaimana rupa salur dan gegendang telinga yang normal. Jangan putus asa jika anda tidak dapat melihat gegendang telinga pada kali pertama–ia memerlukan sedikit latihan dan pengalaman.

Memahami keputusan

Apa maksud keputusan saya?

Salur telinga.
 Ia mempunyai saiz, bentuk dan warna yang berbeza.

Normal:
Berwarna kulit, mengandungi rerambut kecil dan kebiasaannya terdapat sedikit tahi telinga berwarna coklat kekuningan atau coklat kemerahan.

Abnormal:
Goyang atau tarikan dari telinga bahagian luar menyebabkan rasa sakit. Salur telinga berwarna merah, bengkak atau diisi dengan nanah.

Gegendang telinga.
Ia berwarna putih mutiara atau kelabu cerah dan anda boleh melihat menembusinya. Anda boleh melihat tulang-tulang kecil telinga tengah menolak gegendang telinga.

Normal:
Anda melihat kon cahaya yang dikenali sebagai “refleks cahaya”, yang memantul dari permukaan gegendang telinga. Kon cahaya ini terletak di posisi pukul 5 di telinga kanan dan posisi pukul 7 di telinga kiri.

Abnormal:
Refleks cahaya malap atau tidak ada. Gegendang telinga berwarna merah dan membonjol. Anda selalunya akan lihat cecair kuning atau buih di belakangnya. Lubang pada gegendang telinga (penembusan). Parut putih di permukaannya. Jika anak anda pernah meletakkan tiub di dalam telinga, anda mungkin juga melihat tiub plastik kecil yang kebiasaannya berwarna biru atau hijau. Gegendang telinga dihalang oleh tahi telinga atau objek seperti kacang atau manik.

Nota:
Jika anda melihat salur telinga meradang, nanah, gegendang telinga malap atau kemerahan, cecair di belakang gegendang telinga, lubang pada gegendang telinga atau objek asing di dalam telinga, sila hubungi doktor anda.

Julat normal bagi ujian ini mungkin berbeza bergantung kepada makmal dan hospital. Sila berbincang dengan doktor anda tentang apa-apa persoalan yang anda ada berkenaan keputusan ujian anda.

Jika anda mempunyai sebarang persoalan berkenaan ujian ini, sila berunding dengan doktor anda untuk memahami dengan lebih baik.


Ais Batu Hilangkan Parut Jerawat? Ini Rahsia Kulit Bersih Orang Iceland!

Masalah
parut jerawat tidak juga hilang
 walau sudah cuba pelbagai cara dan kaedah? Mungkin ini masa paling tepat bagi anda mengambil manfaat ais batu untuk wajah yang boleh membantu! Jom terus baca artikel dan ambil tahu lebih lanjut tentangnya.

Untuk mendapatkan lebih banyak informasi tentang Kesihatan Kulit, anda boleh klik
di sini.

Apa dia manfaat ais batu untuk wajah?

Untuk pengetahuan anda semua, ais batu telah lama digunakan sebagai terapi kesihatan dan lebih popular dengan istilah
cryotherapy
bagi merawat kecederaan atau kesakitan tubuh badan.

Lazimnya, terapi ini biasa digunakan bagi merawat lebam dan bengkak pada kulit akibat gangguan sistem saraf, darah serta otot. Kemudian, fungsinya mula berubah
 ke arah rutin kecantikan
.

Perawatan ais batu atau
skin icing
 pada kulit wajah
 kian popular kini. Ramai yang percaya bahawa ia adalah rawatan terbaik untuk menyelesaikan masalah pada kulit terutama kawasan muka.

Selain mencegah kedut dan kerut
agar sentiasa awet muda
, manfaat ais batu untuk wajah yang lain adalah ia mungkin mampu melawan masalah parut jerawat yang mengganggu hidup individu.

Persoalannya, adakah benar jika ais batu untuk parut jerawat itu bagus atau hanya omong kosong?

Kepercayaan tradisi masyarakat Iceland

Tahukah anda rutin
skin icing
bermula daripada sebuah negara kecil di Eropah bernama Iceland?

Sebenarnya, masyarakat negara itu telah lama menggunakan ais batu bersama dengan variasi jenis bunga serta herba tradisional mereka di dalam rejim kecantikan kulit dan tubuh badan.

Menurut ensiklopedia
Icelandic Herbs and Their Medicinal Uses
, masyarakat negara Iceland amat sinonim dengan penggunaan ais batu di wajah kerana
 percaya ia mungkin baik untuk organ kulit
.

Kepercayaan ini mungkin tidak salah kerana sifat ais yang dingin dan segar memiliki potensi besar untuk mengecilkan liang roma, mengurangkan keradangan dan merelakskan ketegangan pada kulit sekali gus menjadikan
kulit lebih sihat, bersih serta cantik
.

Berkesan, ais batu untuk parut jerawat!

Masalah parut jerawat memang sukar untuk hilang meskipun anda sudah cuba pelbagai jenis ubat, krim, gel dan banyak lagi cara moden atau tradisional. Jadi, mungkinkah
ais batu adalah jalan penyelesaiannya
?

Baca lagi artikel berkaitan:

Nak Hilangkan Parut Jerawat Dalam Masa 1 Hari? Ini Caranya!

Parut Jerawat Susah Nak Hilang? Amalkan Serum Yang Ada 8 Bahan Ini, Berkesan!

Nak Hilangkan Parut Jerawat? Pastikan Serum Anda Ada Bahan Ini, Barulah Licin Muka!

Pertama, ais batu dipercayai mampu mengecutkan jerawat di kulit muka tidak kira jenis pasir, batu atau bernanah dengan hanya menuamkan ia pada jerawat yang telah lama menghantui anda.

Selepas jerawat mula kecut, ia akan mengambil sedikit masa untuk memudar atau menghilang lalu meninggalkan bekas parut. Dengan cara yang sama,
parut jerawat ini juga boleh disingkirkan
.

Selain menyingkirkan parut jerawat, ramai pakar kulit percaya bahawa terapi
skin icing
juga bagus untuk masalah parut akibat luka dan cacar sekali gus menawarkan manfaat yang lebih banyak.

Pun begitu, kajian lanjutan masih perlu agar kita semua dapat memastikan kesahihan prosedur ini kerana ia hanya bersandarkan kepada pengalaman dan pengamalan masyarakat tertentu!

Bagaimana cara menggunakan ais di muka?

Sebelum pergi lebih lanjut, penting untuk individu tahu bahawa
waktu yang sesuai letak

ais
di muka
adalah di malam hari kerana pada ketika itu kulit sedang
berada di dalam proses pemulihan atau pembaikan
 secara semula jadi!

Buat anda yang mahu cuba, boleh rujuk senarai langkah betul untuk
skin icing
 seperti di bawah ini:

Buat kiub ais batu menggunakan air yang sudah dimasak pada suhu tepat – air yang tidak dimasak mungkin tinggi dengan klorin dan kuman
 lantas boleh membahayakan kulit
.

Tuam, urut dan biar ais batu pada parut jerawat selama beberapa detik sehingga rasa kebas.

Sapu juga bahan lain seperti timun, tomato serta lidah buaya untuk kesan lebih maksimum.

Ulang proses ini beberapa kali dalam sehari atau seminggu.

Meskipun manfaat ais batu untuk wajah ini diperakui oleh pakar dan dipercayai tiada kesan buruk, anda dinasihatkan untuk segera menghentikan rutin ini jika ia mula mendatangkan mudarat.

Apa lagi manfaat ais batu untuk wajah?

Dalam pada itu, wujud banyak lagi manfaat
 letak ais di muka sebelum tidur
selain bagus bagi
parut jerawat di kulit muka
. Berikut adalah antara manfaat ais batu untuk wajah yang lain:

Mengatasi masalah kulit berjeragat

Mengatasi masalah kulit berminyak

Mengurangkan lingkaran gelap bawah mata

Menjadikan solekan tahan lebih lama

Mencerahkan tona warna kulit

Merawat selaran matahari (
sunburn
)

Konklusinya, mungkin ada banyak manfaat ais batu untuk wajah tetapi masih perlu kajian lanjutan scara saintifik agar kita semua dapat benar-benar pasti tentang ‘penemuan’ ini.


Anak Ada Alergi Gandum? Ini Menu Diet Khas Untuk Si Kecil!

Sekiranya si kecil anda ada
masalah alergi terhadap sesuatu jenis makanan atau minuman
 seperti alergi gandum, maka ibu bapa perlu lebih peka untuk menyediakan diet khas buat mereka.

Seandainya anak anda ada kondisi ini, itu bermakna bahawa mereka tidak boleh ambil gandum kerana ia adalah alergen atau akan timbul komplikasi yang mungkin berbahaya pada si kecil.

Persoalannya, apakah menu diet alergi gandum yang ideal buat anak anda? Jom terus baca artikel!

Tentang alergi gandum yang anda perlu tahu…

Untuk pengetahuan anda semua, kondisi alahan gandum sering kali dihidap oleh golongan kanak-kanak namun tidak juga mustahil dialami oleh individu yang lebih berusia.

Reaksi alergi akibat gandum ini akan menjadikan tubuh badan individu itu sensitif terhadap zat-zat yang terkandung di dalam gandum dan ia terdedah kepada individu tersebut.

Tindak balas alergi angkara gandum juga boleh terjadi apabila individu itu termakan atau terhidu zat-zat yang terkandung di dalam gandum sekali gus menjadi punca banyak gejala.

Antara simptom yang diperkatakan itu termasuklah
kemerahan, kegatalan dan kebengkakan pada kulit
 selain simptom yang jauh lebih teruk lagi seperti kejutan anafilaksis.

Apa yang sangat membimbangkan adalah banyak juadah masyarakat kita adalah berasaskan gandum lebih-lebih lagi jika ia diperbuat untuk bayi dan budak bawah 12 tahun.

Menu diet khas buat anak dengan alergi gandum!

Sebagai ibu bapa, anda bertanggujawab untuk menyediakan hidangan yang berzat, berkhasiat serta tidak mendatangkan mudarat buat anak anda yang ada masalah alahan.

Berikut adalah senarai hidangan menu diet buat penderita alergi gandum yang boleh bantu ibu bapa untuk menyediakan makanan:

Minuman

Ibu bapa boleh sediakan minuman yang tidak ada unsur gandum seperti susu, jus, kopi, teh, koko serta
air berkarbonat yang sihat.

Walau bagaimanapun, sila elakkan penyediaan minuman dengan unsur gandum seperti segala minuman yang diproses ke dalam bentuk tepung.

Manisan

Ibu bapa boleh sediakan manisan yang tidak ada unsur gandum seperti madu, jem, mentega, jeli serta
 gula-gula yang sihat.

Tetapi, elakkan manisan dengan unsur gandum seperti segala manisan yang diproses bersama dengan bahan berunsur gandum.

Hidangan pembuka selera

Anda boleh sediakan hidangan yang tidak ada unsur gandum seperti nasi, barli, kentang, jagung, kacang soya, oat dan sebagainya.

Namun elakkan hidangan dengan unsur gandum seperti
roti, biskut, donat, mufin, wafel, lempeng, pau dan lain-lain
.

Hidangan pencuci mulut

Anda boleh sediakan hidangan yang tidak ada unsur gandum seperti pulut, puding, kentang, jagung, kacang soya, oat dan sebagainya.

Namun elakkan hidangan dengan unsur gandum seperti
roti, biskut, donat, kek, kuih, pastri, aiskrim dan lain-lain
.

Tenusu

Tiada masalah untuk anda sediakan pelbagai hidangan berasaskan
 tenusu seperti susu, yogurt, keju dan lain-lain
 asalkan ia tidak diproses atau dimakan bersama dengan bahan gandum seperti bijirin sarapan dan lain-lain.

Daging

Tiada masalah untuk anda sediakan pelbagai hidangan berasaskan daging seperti
 lembu, kambing, kerbau, ayam, ikan dan lain-lain
 asalkan ia tidak diproses atau dimakan bersama dengan bahan gandum seperti sosej, salami, nuget dan lain-lain.

Telur

Ini sangat mudah kerana ibu bapa boleh sediakan pelbagai jenis hidangan bertemakan
 telur dan dimasak dengan cara goreng, rebus atau kukus,
 selagi ia tidak disediakan bersama dengan sos atau krim yang berasaskan gandum.

Sayur-sayuran

Ibu bapa juga boleh sediakan
 pelbagai sayur-sayuran
 sama ada ia segar, ditinkan, dikeringkan atau dijuskan asalkan ia tidak mengandungi bahan yang berasaskan gandum.

Buah-buahan

Ibu bapa juga turut sediakan
pelbagai buah-buahan
 sama ada ia segar, ditinkan, dikeringkan atau dijuskan asalkan ia tidak mengandungi bahan yang berasaskan gandum.

Bagaimana baca label untuk elak alahan gandum?

Dalam erti kata lebih mudah, sebenarnya ibu bapa bebas memilih dan menyediakan hidangan untuk anak anda yang ada kondisi ini hanya dengan cara lebih peka pada label.

Pun begitu, tidak kurang ramai juga pengguna yang mungkin keliru dengan istilah digunakan pengeluar bagi menggantikan gandum lantas memeningkan kepala mereka.

Berikut adalah istilah-istilah lain bagi gandum yang selalu tertera pada label stok produk di pasaran:

Tepung

Kanji

Gluten

Gum

Malt

Bran

Bulgur

Couscous

Durum

Einkorn

Emmer

Farina

Graham

Matzoh

Pasta

Seitan

Semolina

Spelt

Triticale

Ekstrak bijirin

Supaya lebih jelas, sila berjumpa dan berbincang dengan doktor untuk informasi serta nasihat berkaitan dengan alahan gandum.
Ingat, sila baca label produk dengan baik ya
!


Serangan Panik

Definisi

Apakah itu serangan panik?

Serangan panik adalah satu episod ketakutan yang kuat yang mencetuskan tindak balas fizikal yang teruk apabila tidak terdapat sebarang bahaya atau sebab yang jelas. Serangan panik boleh menjadi sangat menakutkan. Apabila serangan panik berlaku, anda mungkin menganggap bahawa anda kehilangan kawalan, mengalami serangan jantung atau bahkan mati.

Kebanyakan individu hanya mempunyai satu atau dua serangan panik dalam hidup mereka, dan masalah tersebut akan hilang apabila keadaan tekanan berakhir. Tetapi jika anda mengalami serangan panik secara berulang, tidak dijangka dan menghabiskan tempoh masa yang lama dalam ketakutan berterusan mengenai serangan lain, anda mungkin mempunyai keadaan yang dipanggil gangguan panik.

Walaupun serangan panik itu sendiri bukanlah satu keadaan mengancam nyawa, ia boleh menjadi sangat menakutkan dan menjejaskan kualiti kehidupan anda. Tetapi rawatan yang tersedia boleh menjadi sangat berkesan untuk menangani keadaan serangan panik ini.

Apakah kebarangkalian serangan panik?

Berjumpa dan berbincanglah dengan doktor untuk mendapatkan maklumat yang lebih lanjut.

Simptom-simptom

Apakah simptom-simptom serangan panik?

Serangan panik biasanya bermula secara tiba-tiba, tanpa amaran. Keadaan ini boleh menyerang pada bila-bila masa – apabila anda memandu kereta, di pusat membeli-belah, ketika sedang
tidur
 nyenyak atau semasa mesyuarat perniagaan. Anda mungkin mengalami serangan panik sekali-sekala atau mungkin juga berlaku dengan kerap.

Serangan panik mempunyai pelbagai variasi, tetapi simptom-simptom biasanya memuncak dalam masa beberapa minit. Anda mungkin akan berasa penat dan lelah selepas serangan panik berkurangan.

Serangan panik biasanya memiliki beberapa simptom seperti berikut:

Rasa seperti bahaya akan datang

Takut kehilangan kawalan atau kematian

Kadar
denyutan jantung
 yang cepat dan berdebar

Berpeluh

Bergetar atau menggigil

Sesak nafas
 atau rasa ketat di kerongkong anda

Kesejukan

Rasa panas

Loya

Kejang perut

Sakit dada

Sakit kepala

Pening kepala
 atau rasa hendak
pengsan

Rasa kebas atau kesemutan

Rasa terpisah

Salah satu perkara yang paling teruk mengenai serangan panik adalah ketakutan yang kuat bahawa anda akan mengalaminya lagi. Anda mungkin takut akan mengalami serangan panik sehingga anda mengelakkan sebarang situasi yang mungkin menyebabkannya berlaku.

Mungkin terdapat beberapa simptom yang tidak disenaraikan seperti yang di atas. Sekiranya anda mempunyai sebarang keraguan tentang simptom-simptom yang mungkin atau sedang berlaku, silalah berjumpa dengan doktor.

Bila saya harus berjumpa doktor?

Sekiranya anda mengalami simptom serangan panik, dapatkan bantuan perubatan secepat mungkin. Serangan panik, ketika ia menjadi sangat tidak selesa, adalah tidak berbahaya. Tetapi serangan panik sukar untuk dikendalikan secara sendiri, dan individu dengan keadaan tersebut mungkin akan menjadi lebih parah tanpa rawatan.

Memandangkan simptom serangan panik juga boleh menyerupai masalah kesihatan lain yang serius, seperti serangan jantung, adalah penting untuk ia dinilai oleh profesional penjagaan kesihatan jika anda tidak begitu pasti apa yang menyebabkan simptom-simptom tersebut.

Punca

Apakah punca serangan panik?

Tidak diketahui apakah sebenarnya yang menyebabkan serangan panik atau gangguan panik, tetapi faktor-faktor berikut mungkin memainkan peranan:

Genetik

Tekanan utama

Perangai yang lebih sensitif terhadap tekanan atau terdedah kepada
emosi
 negatif

Perubahan tertentu dalam cara bahagian
fungsi otak
 anda

Serangan panik boleh bermula dengan tiba-tiba dan tanpa sebarang amaran, tetapi dari masa ke masa, ia biasanya dicetuskan oleh situasi tertentu.

Sesetengah kajian mencadangkan bahawa tindak balas semula jadi tubuh anda terhadap bahaya, mempengaruhi serangan panik. Sebagai contoh, jika beruang grizzly datang mengejar anda, tubuh anda akan bertindak secara semula jadi. Kadar denyutan jantung dan pernafasan anda akan bertambah kerana tubuh anda menyiapkan diri untuk keadaan yang mengancam nyawa. Banyak reaksi yang sama berlaku dalam serangan panik. Tetapi ia tidak diketahui mengapa serangan panik berlaku apabila tiada bahaya yang jelas hadir.

Faktor-faktor risiko

Apakah yang meningkatkan risiko saya kepada serangan panik?

Simptom gangguan panik sering bermula pada lewat remaja atau awal dewasa dan menjejaskan lebih ramai wanita berbanding dengan lelaki.

Faktor-faktor yang boleh meningkatkan risiko untuk mengalami serangan panik atau gangguan panik termasuklah:

Sejarah serangan panik atau gangguan panik dalam keluarga

Tekanan kehidupan utama, seperti kematian atau penyakit serius yang dialami oleh individu tersayang

Kejadian traumatik, seperti
serangan seksual
 atau kemalangan serius

Perubahan besar dalam hidup anda, seperti perceraian atau penambahan anak

Pengambilan kafein yang berlebihan atau merokok

Sejarah serangan fizikal atau seksual semasa zaman kanak-kanak

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit serangan panik didiagnosis?

Doktor mestilah menentukan sama ada anda mengalami serangan panik, gangguan panik atau keadaan lain, seperti masalah jantung atau tiroid, yang menyerupai gejala panik.

Untuk membantu menentukan diagnosis, anda mungkin akan melakukan:

Pemeriksaan fizikal yang lengkap

Ujian darah untuk memeriksa tiroid anda dan lain-lain keadaan yang mungkin dan ujian pada hati anda, seperti elektrokardiogram (ECG atau EKG)

Penilaian
psikologi
 untuk berbincang mengenai simptom anda, situasi yang tertekan, ketakutan atau kebimbangan, masalah hubungan, dan isu-isu lain yang mempengaruhi kehidupan anda

Anda boleh mengisi penilaian diri psikologi atau soal selidik. Anda juga mungkin ditanya mengenai alkohol atau penggunaan bahan lain.

Bagaimana pesakit serangan panik dirawat?

Rawatan boleh membantu mengurangkan intensiti dan kekerapan serangan panik anda dan memperbaiki fungsi anda dalam kehidupan seharian. Pilihan rawatan utama adalah psikoterapi dan ubat-ubatan. Satu atau kedua-dua jenis rawatan mungkin akan disyorkan, bergantung kepada keutamaan anda, sejarah anda, keparahan gangguan panik anda dan sama ada anda mempunyai akses kepada ahli terapi yang mempunyai latihan khusus dalam gangguan panik.

Psikoterapi

Psikoterapi, juga dikenali sebagai terapi perbualan, dianggap sebagai rawatan pilihan pertama yang berkesan untuk merawat serangan panik dan gangguan panik. Psikoterapi boleh membantu anda memahami serangan panik dan gangguan panik serta belajar bagaimana untuk mengatasinya.

Satu bentuk psikoterapi yang dikenali sebagai terapi tingkah laku kognitif dapat membantu anda belajar melalui pengalaman anda sendiri bahawa gejala panik tidak berbahaya. Semasa sesi terapi, ahli terapi anda akan membantu anda secara beransur-ansur mewujudkan semula simptom serangan panik dengan selamat, dan berulang-ulang. Sebaik sahaja sensasi panik fizikal tidak lagi mengancam, serangan-serangan itu akan mula diselesaikan. Rawatan yang berjaya juga dapat membantu anda mengatasi ketakutan dari situasi-situasi yang anda telah elakkan kerana serangan panik.

Hasil dari rawatan ini boleh mengambil sedikit masa dan usaha. Anda mungkin mula melihat simptom serangan panik berkurangan dalam beberapa minggu, dan gejala ini sering berkurangan dengan ketara atau hilang dalam beberapa bulan. Anda boleh menjadualkan lawatan penyelenggaraan sekali-sekala untuk membantu memastikan serangan panik anda tetap terkawal atau untuk merawat ia daripada berlaku kembali.

Ubat-ubatan

Ubat boleh membantu mengurangkan gejala yang berkaitan dengan serangan panik serta kemurungan jika itu adalah masalah untuk anda. Beberapa jenis ubat telah terbukti berkesan dalam menguruskan gejala serangan panik, termasuklah:

Inhibitor serotonin reuptake
 terpilih (SSRIs). Secara umumnya ia selamat dengan risiko kesan sampingan serius yang rendah. SSRI antidepresan biasanya disyorkan sebagai ubat pilihan pertama untuk merawat serangan panik. SSRI yang diluluskan oleh Food and Drug Administration (FDA) untuk rawatan gangguan panik termasuk fluoxetine (Prozac), paroxetine (Paxil, Pexeva) dan sertraline (Zoloft)

Serotonin dan norepinephrine
 reuptake inhibitor
 (SNRIs). Ubat-ubatan ini adalah kelas antidepresan lain. Dadah SNRI yang dipanggil venlafaxine hydrochloride (Effexor XR) diluluskan oleh FDA untuk rawatan gangguan panik

Sedatif ini adalah depresen sistem saraf pusat. Benzodiazepines mungkin membentuk tabiat, menyebabkan kebergantungan mental atau fizikal, terutama apabila diambil untuk masa yang lama atau dalam dos yang tinggi. Benzodiazepines yang diluluskan oleh FDA untuk rawatan gangguan panik termasuk alprazolam (Xanax) dan clonazepam (Klonopin). Jika anda mencari penjagaan di dalam bilik kecemasan untuk serangan panik, anda mungkin diberi benzodiazepine untuk membantu menghentikan serangan. Benzodiazepin biasanya digunakan hanya dalam jangka masa pendek. Memandangkan ubat ini boleh membentuk satu tabiat, ubat-ubatan ini bukan pilihan yang baik jika anda mempunyai masalah dengan penyalahgunaan alkohol atau dadah. Ubat ini juga boleh berinteraksi dengan ubat lain, dan menyebabkan kesan sampingan yang berbahaya.

Jika satu ubat tidak berfungsi dengan baik untuk anda, doktor mungkin akan mengesyorkan peralihan kepada ubat yang lain atau menggabungkan ubat-ubatan tertentu untuk meningkatkan keberkesanannya. Perlu diingat bahawa ia boleh mengambil masa selama beberapa minggu selepas pengambilan ubat untuk melihat penambahbaikan terhadap gejala.

Semua ubat-ubatan mempunyai risiko kesan sampingan, dan beberapa jenis ubat mungkin tidak disyorkan dalam keadaan tertentu, seperti kehamilan. Berbincanglah dengan doktor mengenai kemungkinan kesan sampingan dan risiko.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani serangan panik?

Gaya hidup dan remedi rumah yang berikut mungkin membantu anda menghadapi serangan panik:

Ketahui mengenai panik dan kebimbangan. Dengan mengetahui lebih lanjut tentang panik boleh membantu melegakan tekanan anda. Oleh itu, bacalah sesuatu yang menerangkan tentang kebimbangan, gangguan panik, dan tindak balas yang dialami ketika serangan panik. Anda akan belajar bahawa sensasi dan perasaan yang anda miliki apabila anda panik adalah normal dan anda tidak akan menjadi lebih teruk

Elakkan daripada merokok, mengambil alkohol, dan kafein. Ini semua boleh menimbulkan serangan panik kepada individu yang mudah terdedah. Oleh itu, adalah lebih baik untuk mengelakkan alkohol, rokok, kopi, dan minuman berkafein lain. Selain itu, berhati-hati dengan ubat-ubatan yang mengandungi perangsang, seperti pil diet dan ubat-ubatan selesema yang tidak mengantuk

Ketahui bagaimana untuk mengawal pernafasan anda.
Hyperventilation
 membawa banyak sensasi (seperti kekejangan dan ketegangan dada) yang berlaku semasa serangan panik. Pernafasan dalam, sebaliknya, dapat meredakan gejala panik. Dengan belajar mengawal pernafasan anda, anda akan dapat mengembangkan kemahiran yang dapat anda gunakan untuk menenangkan diri apabila anda mula berasa cemas. Sekiranya anda tahu bagaimana untuk mengawal pernafasan anda, anda juga mungkin akan kurang membuat sensasi yang sangat anda takuti

Amalan teknik relaksasi. Apabila diamalkan dengan kerap, aktiviti seperti yoga, meditasi, dan relaksasi otot progresif menguatkan tindak balas relaksasi badan. Amalan relaksasi ini bukan sahaja mempromosikan relaksasi, tetapi ia juga boleh meningkatkan perasaan kegembiraan dan kesungguhan. Jadi, lakukan aktiviti-aktiviti ini dalam rutin harian anda

Berhubungan secara bersemuka dengan keluarga dan rakan-rakan. Kegelisahan akan berkembang apabila anda merasa terpinggir. Oleh itu, berhubunglah secara kerap dengan individu yang mengambil berat mengenai anda. Jika anda merasakan bahawa anda tidak mempunyai sesiapa untuk berhubung, terokailah cara untuk bertemu dengan orang baru dan membina persahabatan yang boleh menyokong anda

Bersenam dengan kerap. Senaman adalah pelega kecemasan semula jadi, oleh itu cubalah untuk bersenam selama sekurang-kurangnya 30 minit pada kebanyakan hari atau melakukan tiga sesi berasingan selama 10 minit yang mempunyai manfaat yang sama. Latihan aerobik berirama yang memerlukan menggerakkan kedua-dua tangan dan kaki seperti berjalan, berlari, berenang, atau menari boleh menjadi sangat berkesan

Dapatkan tidur nyenyak yang cukup. Tidur yang tidak mencukupi atau kurang berkualiti boleh menjadikan kerisauan menjadi lebih teruk. Oleh itu, cuba dapatkan tidur selama tujuh hingga sembilan jam yang berkualiti pada waktu malam

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ketuat Kelamin Angkara Jangkitan HPV

Apakah punca ketuat pada kemaluan? Adakah ia berlaku kerana jangkitan virus? Untuk mengetahui jawapannya, teruskan membaca artikel.

Untuk mendapatkan lebih banyak info tentang Kesihatan Seksual, sila dapatkannya
di sini.

Apakah Ketuat Kelamin?

Ketuat di bahagian kelamin merujuk kepada pertumbuhan tisu-tisu kulit berkeratin di sekitar bahagian kemaluan.

Untuk lelaki, ianya boleh tumbuh di mana-mana bahagian kulit sepanjang
 zakar
dan juga pada skrotum, manakala untuk wanita, ianya mampu tumbuh di sekitar bahagian labia dan
kelentit.

Rupa bentuk ketuat pada kemaluan ini lazimnya dicirikan sebagai mirip bentuk dan struktur sayur
cauliflower
 dan ianya akan rasa lembut atau sedikit pejal apabila disentuh (bergantung kepada ketumpatan keratin).

Ianya boleh tumbuh sebagai satu ketumbuhan sahaja atau lebih daripada satu ketumbuhan pada mana-mana satu kawasan.

Ketuat
 kelamin ini juga boleh wujud dalam pelbagai saiz – sekecil-kecil 1 hingga 5 mm, kepada saiz yang lebih besar dan seolah-olah mempunyai tangkai (stalk).

Penting untuk diingatkan, ianya juga boleh berlaku di bahagian-bahagian badan selain daripada bahagian kelamin (sekitar dubur dan paha) dan juga bahagian dalaman struktur badan (dalam salur uretra, dinding faraj dan dinding
lubang dubur
).

Ketuat pada bahagian tubuh lain

Ketuat pada kemaluan adalah biasa.

Ia lazimnya boleh ditemui di bahagian
permukaan kulit
 dan untuk ketumbuhannya yang boleh dilihat dari luaran ini
(external genital warts)
, dalam terma perubatannya, ianya dipanggil sebagai Condyloma acuminata.

Condyloma acuminata adalah salah satu daripada keadaan atau penyakit akibat jangkitan kelamin yang paling lazim di dunia

Manakala ketuat yang disebabkan HPV ini boleh tumbuh pada
bahagian tekak,
 dipanggil papilomatosis pernafasan berulang (
recurrent respiratory papillomatosis
,RRP).

Ia satu keadaan yang jarang berlaku dan boleh memberi kesan kepada suara menyebabkan serak (simptom biasa), batuk kronik dan
masalah pernafasan.

Pembedahan adalah kaedah perubatan paling biasa, walaupun ketuat mungkin akan kembali.

Ketuat pada kemaluan punca daripada virus HPV

Keadaan ini berpunca daripada jangkitan spesis-spesis tertentu virus
HPV (
Human Papilloma virus
)
. Terdapat lebih daripada 170 jenis virus HPV yang telah dikenal pasti.

Daripada jumlah tersebut, terdapat lebih daripada 40 jenis virus HPV yang ditularkan melalui aktiviti seks.

Tambahan lagi, terdapat kaitan yang kuat antara spesis-spesis virus HPV tertentu dengan keadaan-keadaan kesihatan yang khusus.

Sebagai contoh, virus HPV jenis 6 dan virus HPV jenis 11 jarang membawa kepada penyakit barah pangkal rahim (kanser serviks) namun kedua-dua virus HPV ini bertanggungjawab dalam 90% kes ketuat kelamin.

Sebagai rumusan, hanya sekitar 49 jenis virus HPV yang menyebabkan jangkitan melalui aktiviti seks dan hanya 12 jenis yang mempunyai kaitan dengan
penyakit kanser.

Baca juga:

Adakah seks sahaja punca ketuat pada kemaluan?

Jangkitan virus HPV adalah disebabkan oleh seks penetratif yang merujuk kepada seks oral,
seks anal
dan juga seks melalui faraj.

Penting untuk diingati bahawa sekiranya anda telah dijangkiti dengan
virus HPV
, anda masih boleh menyebarkannya kepada orang lain melalui hubungan seks walaupun anda tidak mempunyai ketumbuhan ketuat pada kemaluan ataupun mempunyai apa-apa simptom yang berkaitan dengannya.

Selain itu, wanita mengandung juga berupaya untuk menyebabkan jangkitan kepada bayi mereka, sama ada dalam tempoh mengandung, mahupun ketika
proses kelahiran.

Terdapat juga kajian yang mengenal pasti penyebaran virus HPV melalui sentuhan tangan yang telah tercemar, yang membawa virus itu daripada bahagian badan yang lain (
tangan
) ke bahagian yang lain (kemaluan).

Kaedah ini juga menjelaskan mengapa kanak-kanak mempunyai ketumbuhan ketuat pada kawasan dubur dan paha mereka iaitu akibat sentuhan tangan mereka sendiri.

Tambahan lagi, berkongsi pakaian lembap dan basah seperti pakaian
renang
 dan juga tuala, turut dikenal pasti mampu untuk menyebarkan jangkitan.

Wujud Tak Disedari, Hilang Tapi Kembali

Dalam majoriti kes ketuat disebabkan jangkitan HPV, ketumbuhan
ketuat kelamin boleh sembuh
 dengan sendirinya.

Walaupun 90% daripada jangkitan HPV akan hilang dan dibersihkan oleh
sistem imun
 badan dalam tempoh 2 tahun pertama jangkitan.

Pun begitu terdapat juga keadaan di mana virus ini akan kekal pendam dalam badan dan hanya mula menunjukkan simptom berbulan-bulan atau bertahun-tahun kemudiannya.

Jika jangkitan ini tidak hilang dengan sendirinya, kebanyakannya tidak akan menghasilkan apa-apa simptom mahupun gejala.

Namun yang demikian, sekiranya terdapat simptom akibat ketuat yang kronik, penghidap lazimnya akan mengadu rasa sakit, rasa gatal juga dan rasa tidak selesa. Tambahan lagi, ketuat-ketuat ini juga boleh berdarah
akibat luka
 geseran.

Selain itu, untuk mereka yang pernah menghidap jangkitan HPV, ketumbuhan ketuat masih boleh berlaku semula dan ia mungkin disebabkan oleh jangkitan baru atau pengaktifan jangkitan pendam yang lama.

Sekiranya terdapat sebarang kebimbangan atau pertanyaan mengenai ketuat pada kemaluan HPV ini, berundinglah dengan doktor untuk mendapatkan lebih kepastian.


Anda Penghidap Kencing Manis? Ada 3 Cara Mudah Untuk Bantu Sembuhkan Keadaan Itu

Adakah mereka yang
menghidap kencing manis
 boleh sembuh? Ia pastinya satu persoalan yang sering bermain di fikiran pesakit diabetes.

Selain daripada menduduki tangga teratas bagi kategori negara paling tinggi masalah obesiti, Malaysia juga merupakan negara yang mempunyai purata pesakit diabetes paling tinggi di Asia.

Tidak hairanlah memandangkan obesiti merupakan faktor risiko yang penting untuk
penyakit kencing manis
.

Untuk mendapatkan lebih banyak info tentang Kencing Manis, sila dapatkannya
di sini.

Pesakit kencing manis boleh sembuh?

Umumnya, terdapat kira-kira 3.6 juta penghidap kencing manis di Malaysia. Ia bukan sahaja menduduki tangga pertama di carta Asia Tenggara, malahan turut merupakan salah satu negara yang memiliki jumlah
pesakit diabetes
 tertinggi di seluruh dunia.

Perkara ini amat membimbangkan memandangkan anggaran jumlah pesakit pada tahun 2025 boleh mencecah kira-kira 7 juta jika ia tidak dibendung.

Penyebabnya? Gaya hidup moden yang lebih sedentar dan amalan pemakanan tidak sihat.

Jadi persoalan utama di sini, adakah pesakit diabetes boleh sembuh?
Terdapat pelbagai faktor boleh mempengaruhi keberkesanan rawatan mereka yang menghidap kencing manis.

Jadi, jika seseorang itu bertanyakan kepada anda, adakah pesakit kencing manis boleh sembuh? Jawapannya ya, dengan mengamalkan gaya hidup sihat.

Saranan spesifik buat pesakit diabetes

Anda sudah mengetahui bahawa penyakit kencing manis boleh sembuh dengan mempraktikkan amalan gaya hidup sihat. Tetapi adakah anda tahu caranya?

Usah bimbang. Berikut 3
keadah mudah yang boleh diamalkan jika mahu sembuh daripada keadaan diabetes
 ini:

1. Kawal berat badan

Pengawalan berat badan merupakan satu kaedah yang berkesan dalam menghindari atau merawat penyakit kencing manis.

Masalah
berat badan berlebihan
 dan obesiti dilihat sudah menular berdasarkan kenaikan insidennya pada setiap tahun. Pun begitu, melalui kawalan kalori pemakanan dan aktiviti fizikal, masalah tersebut pasti boleh dirawat.

Mereka yang mempunyai masalah berat badan berlebihan boleh mengamalkan amalan pemakanan seimbang bagi menurunkan berat badan masing-masing.

Saranan terkini adalah supaya kadar penurunan berat badan berada pada sekitar 5 hingga 10 peratus daripada berat badan asal dalam tempoh 6 bulan.

Perkara ini boleh dicapai melalui pengurangan pengambilan kalori sebanyak 500 hingga 1000 kalori sehari.

Jika ia mampu dilaksanakan, penurunan
berat badan
 boleh berlaku dalam sekitar 500 g hingga 1 kg seminggu.
Lama kan? Kota Rom tidak dibina dalam masa satu hari, begitu juga tubuh badan yang sihat.

Kencing manis boleh sembuh dengan #2. Kawal pengambilan nutrisi makro

Betul ke kalau kita kawal
pengambilan karbohidrat,
 boleh sihat?

Bagi mereka menghidap kencing manis, tiada sebarang pengkhususan berkenaan dengan peratusan karbohidrat, protein dan lemak bagi mendapatkan jumlah nutrisi yang ideal.

Namun menurut Persatuan Dietetik Malaysia, pemakanan seimbang terdiri daripada 45-60% sumber karbohidrat, 15-20% sumber protein, dan 25-35% sumber lemak.

Pengamalan diet seperti
diet ketogenik
, Paleo, Dukan dan sebagainya boleh membantu individu dalam mencapai berat badan ideal.

Namun, faktor seperti matlamat, gaya hidup individu dan budaya perlu diambil kira bagi memastikan ia relevan untuk diamalkan dalam jangka masa panjang.

Pengambilan makanan
 berserat seperti sayur-sayuran, buah-buahan dan kekacang boleh membantu dalam menurunkan berat badan.

Ia juga dapat melindungi individu daripada kanser. Minuman bergula sewajarnya diambil sekali sehari maksimum bagi mengelakkan masalah metabolik.

3. Aktiviti fizikal

Bukan semua jenis aktiviti fizikal selamat buat pesakit diabetes.

Secara amnya, senaman ringan dan berintensiti sederhana seperti berbasikal dan berjoging selamat untuk mereka yang menghidap diabetes.

Walau bagaimanapun, buat mereka yang ingin menceburi sukan lasak seperti
bola sepak
, ragbi, berkayak dan sebagainya, disarankan untuk mendapatkan nasihat doktor terlebih dahulu.

Ini berikutan risiko yang mungkin akan meningkatkan kebarangkalian untuk komplikasi baru timbul atau komplikasi lama menjadi bertambah teruk.

Baca juga:

Sebagai contoh, mereka yang sudah mengalami kerosakan urat saraf tidak mempunyai deria sentuh pada permukaan tangan dan
tapak kaki.

Kecederaan boleh mengundang padah memandangkan, tanpa kesedaran berkenaan dengan luka tersebut, kebersihan kebiasaannya terabai. K
eadaan ini sekali gus akan meningkatkan risiko jangkitan menyebabkan luka berubah menjadi ulser yang lambat sembuh.

Saranan terkini adalah supaya seseorang individu itu bersenam sekurang-kurangnya 5 kali sehari.
Aktiviti tersebut perlu dilakukan sekurang-kurangnya 150 minit seminggu bagi aktiviti bertahap sederhana. Ini adalah cara untuk kencing manis boleh sembuh.

Anda boleh melakukan aktiviti berintensiti sederhana sekurang-kurangnya 30 minit sehari.

Ia telah terbukti berkesan dalam mengawal
simptom kencing manis
 seterusnya menyebabkan
tahap pengawalan gula yang lebih baik
, mengurangkan keperluan untuk menggunakan rawatan farmakologikal dan mengurangkan berat badan.

Konklusi

Jadi, berbalik kepada soalan asal, adakah penghidap kencing manis boleh sembuh? Ia bergantung kepada cara pengurusan diri setelah
didiagnosis menghidap diabetes
.

Jika anda merupakan salah seorang pesakit diabetes, amalkan gaya hidup sihat. Penyakit ini boleh sembuh namun sekiranya ia melarat atau jika anda
menghidap diabetes jenis satu
, simptomnya boleh dikawal.

#WorldDiabetesDay #DiabetesAwareness4All


Rendah Diri Sebab Pendek Berbanding Rakan Sebaya? Ini Cara Nak Tinggi!

Sebenarnya, tak pelik pun jika ada individu yang ingin tahu cara nak tinggi.

Ada yang rasa mereka terlalu tinggi.

Ada pula rasa mereka terlalu rendah.

Ketinggian biasanya dipengaruhi oleh gen keluarga, termasuk gaya hidup dan persekitaran kehidupan yang dijalani.

Dalam kebanyakan kes, anda tidak boleh
 mengubah ketinggian
anda atau tidak terdapat cara nak tinggi apabila anda telah dewasa.

Untuk mendapatkan lebih banyak info berkenaan kecergasan, anda boleh klik
di sini
.

Apa yang menentukan ketinggian anda?

Ketinggian bergantung pada gen yang mereka warisi daripada ibu bapa mereka selain kesihatan umum dan
nutrisi mereka
selama tempoh pertumbuhan mereka.

Kanak-kanak dengan ibu bapa yang rendah lebih cenderung pendek berbanding kanak-kanak dengan ibu bapa yang tinggi.

Sebenarnya, terdapat pelbagai variasi dalam hal ini; adik beradik lelaki dan perempuan dengan ibu bapa yang sama berkemungkinan tidak akan mempunyai ketinggian yang sama.

Ibu bapa pula secara kebetulan, boleh mempunyai anak dengan ketinggian atau kerendahan yang tidak disangka yang mana ia berkaitan dengan ahli keluarga yang lain.

Penyakit atau pemakanan yang kurang bernutrisi pada masa kanak-kanak, dilahirkan kecil atau pramatang semasa dilahirkan mungkin bermakna kanak-kanak tersebut tidak mencapai potensi penuh bagi ketinggian dewasa mereka.

Bagaimana dianggap sebagai terlalu tinggi @ terlalu rendah?

Julat ketinggian normal boleh berbeza di antara benua, kaum atau kumpulan etnik.

Oleh itu, ketinggian seseorang yang ditentukan secara perubatan atau sosial sebagai ‘pendek’ atau ‘tinggi’ boleh berbeza bergantung di mana mereka menetap atau latar belakang etnik mereka.

Masalah perubatan yang menjejaskan pertumbuhan adalah faktor yang paling kerap terjadi jika kanak-kanak membesar lebih perlahan atau lebih cepat berbanding daripada apa yang dijangka.

Punca bagi kanak-kanak yang melalui
proses tumbesaran
 terlalu perlahan termasuklah:

Kekurangan
hormon tiroid
 atau hormon pertumbuhan.

 Keadaan di mana hormon yang mengawal pertumbuhan adalah normal tetapi rangka tubuh atau skeleton tidak bertindak balas secara normal. Ini boleh disebabkan oleh masalah perubatan seperti
sindrom Turner
 dan achondroplasia.

Penyakit yang boleh menjejaskan pertumbuhan. Contohnya, kanak-kanak yang mengalami masalah usus atau dada yang serius mungkin akan mengalami proses tumbesaran yang agak perlahan.

Hampir setiap individu yang sangat tinggi adalah normal dan tidak mempunyai masalah perubatan.

Sindrom Marfan dan Sindrom Klinefelter boleh menyebabkan pertumbuhan yang sangat tinggi, dan kelenjar pituitari yang sangat jarang berlaku menghasilkan terlalu banyak hormon pertumbuhan boleh mengakibatkan pertumbuhan yang sangat cepat (gigantisme).

Wujudkah sebarang cara nak tinggi lain sekiranya telah dewasa?

Tiada kaedah yang boleh meningkatkan ketinggian anda. Dalam bahasa mudah faham, tiada kaedah untuk anda mencuba cara nak tinggi apabila sudah cukup usia dewasa.

Walaupun tiada apa yang dapat dilakukan untuk meningkatkan ketinggian seseorang selepas plat pertumbuhan di tulang telah ditutup, namun terdapat cara untuk anda kelihatan lebih tinggi.

Antaranya adalah dengan:

Cara nak tinggi #1: Mengamalkan postur badan yang baik

Berdiri dan
duduk dengan postur
 yang baik bukan sahaja menjadikan seseorang kelihatan lebih tinggi, tetapi ia membantu menghalang sakit kepala dan
sakit belakang
yang sering terjadi jika anda
membongkok
.

Untuk berdiri dengan postur yang baik, seseorang individu perlu mengikut tip berikut:

Pastikan bahu berada di posisi yang betul

Tarik perut ke arah tulang belakang, dengan sedikit penglibatan otot

Pastikan paras kepala selaras dengan badan

Elakkan mengunci bahagian lutut

Pastikan berat badan diseimbangkan melalui tapak kaki

Biarlah tangan tergantung secara semula jadi di bahagian sisi

Cara Nak Tinggi #2:
Menguatkan otot teras

Bahagian tengah tubuh badan yang kuat boleh membantu individu
mengekalkan postur yang baik
 dan kelihatan lebih tinggi.

Otot teras adalah otot-otot di bahagian abdomen dan di sepanjang tulang belakang.

Otot ini membantu menyokong
tulang belakang
.

Apabila otot-otot ini terlalu lemah, tulang belakang tidak disokong dengan betul dan boleh menyebabkan ia dimampatkan.

 Ia juga boleh menyebabkan pembongkokan.

Untuk mendapatkan
otot teras yang kuat
, seseorang individu boleh mencuba latihan berikut:

Plank
: Mengekalkan ketahanan otot-otot abdomen, kekalkan kedudukan di bahagian atas ketika melakukan
push-up
.

Superman
: Baring diatas perut, angkat bahagian tangan, kaki, dan kepala daripada lantai dan tahan.

Abdominal crunch
: Baring di bahagian belakang dengan membengkokkan lutut sambil kaki berada di atas lantai. Angkat kepala dan bahu menggunakan otot teras.


Seluar Dalam Koyak Sebab Keputihan? Buat 3 Cara Mudah Ini Elak 'Panties' Berlubang!

“Alamak, baru sahaja beli seluar dalam baru, sudah bertompok-tompok disebabkan keputihan! Kalau dibiarkan, seluar dalam koyak pula nanti! Apa yang perlu saya lakukan? Perlukah saya pilih seluar dalam yang sesuai untuk perempuan atau yang lebih tahan terhadap keputihan?”

Bagi wanita di luar sana, jangan risau! Anda tidak perlu mencari seluar dalam yang sesuai untuk perempuan semata-mata untuk elakkan masalah seluar dalam terkoyak disebabkan keputihan.

Untuk elakkan seluar dalam terkoyak, kami ada jawapannya! Dalam artikel kali ini, kami akan terangkan mengapa
keputihan menyebabkan seluar dalam koyak
 dan apa yang anda boleh lakukan untuk elakkannya.

Untuk mendapatkan lebih banyak info tentang Kesihatan Wanita, sila dapatkannya
di sini.

Mengapa seluar dalam koyak dan berlubang?

Penat-penat sahaja beli
seluar dalam yang comel
. Lama-lama ia akan berlubang dan koyak
disebabkan masalah keputihan
. Namun, pernahkah anda terfikir, mengapa
seluar dalam koyak akibat keputihan
?

Pertama sekali, jangan terkejut jika anda mengalami masalah ini. Relaks… Ramai wanita turut alami masalah yang sama!

Malah, seluar dalam terkoyak atau berlubang disebabkan keputihan merupakan sesuatu yang normal. Ia juga menunjukkan
vagina anda sihat
 dan tidak mempunyai sebarang masalah.

Julat pH yang normal untuk vagina yang sihat adalah sekitar 3.8 hingga 4.5- pH yang sedikit berasid inilah yang menyebabkan seluar dalam anda terkoyak atau mengalami penyahwarnaan.

Kadangkala, selepas dibasuh, mungkin ada tompokan oren atau putih pada seluar dalam anda. Ini juga merupakan kesan pH keputihan pada
panties
anda.

Jadi, ya, keputihan anda boleh menyebabkan seluar dalam terkoyak! Vagina wanita perlukan persekitaran yang berasid untuk menampung pertumbuhan bakteria sihat. Bakteria inilah yang melindungi faraj wanita daripada sebarang penyakit.

Sekiranya keputihan anda tidak mempunyai warna yang luar biasa seperti hijau, kuning atau coklat, anda tidak perlu risau! Untuk menguji pH keputihan anda, ikuti
langkah-langkah dalam artikel ini.

Baca juga:

Ada Yang Seksi Tapi Seksa, Ada Yang Selesa! Seluar Dalam Wanita Mana Pilihan Hati?

WOW! Ada Seluar Dalam Khas Untuk Wanita Yang Haid, Lebih Jimat & Mesra Alam!

3 cara elak seluar dalam koyak disebabkan keputihan

Tiada apa-apa yang boleh anda lakukan untuk elak keputihan. Lagipun, anda tidak perlu hentikannya kerana ia merupakan sejenis cecair yang dihasilkan secara semula jadi oleh badan kita.

Namun, ada cara yang anda boleh lakukan untuk mengelakkan seluar dalam anda rosak. Antaranya:

1. Rendam
panties
 dalam air sejuk selepas guna

Selepas memakai seluar dalam, pastikan anda
basuh atau rendam seluar dalam
 secepat mungkin. Dengan cara ini, keputihan dapat ditanggalkan sebelum ia melekat pada permukaan seluar dalam.

Anda juga boleh rendam
panties
 dalam baldi bersama-sama pencuci baju. Kemudian, basuh seperti biasa menggunakan mesin basuh atau dengan cucian tangan.

2. Gunakan pencuci yang mempunyai enzim

Pencuci baju yang mempunyai enzim boleh menghilangkan kesan keputihan dan darah dengan mudah. Sebelum basuh, sapukan pencuci pada kawasan yang terjejas. Kemudian, basuh seperti biasa.

Selain itu, anda juga boleh gunakan hidrogen peroksida. Ia merupakan bahan yang boleh menanggalkan kesan degil pada baju. Pertama sekali, basuh seluar dalam dengan air sejuk. Kemudian, sapukan hidrogen peroksida pada kesan keputihan.

Jika anda ingin menggunakan sesuatu yang lebih lembut pada baju, campuran soda penaik dan lemon mungkin dapat membantu. Walau bagaimanapun, ia tidaklah sekuat pencuci yang mengandungi enzim atau hidrogen peroksida.

Oleh sebab itu, anda mungkin perlu mengaplikasikannya beberapa kali. Tetapi, pastikan anda bilas dahulu seluar dalam sebelum memasukkannya ke dalam mesin basuh.

Tip:
 Untuk elakkan penyahwarnaan, hindari penggunaan mesin pengering.
Sidai baju di bawah cahaya matahari
 sekejap bagi mencegah warna pakaian mudah luntur.

3. Gunakan
pantyliner
untuk elak seluar dalam koyak

Penggunaan
pantyliner
 dapat membantu menghasilkan satu ‘pemisah’ antara keputihan dan juga seluar dalam. Tidak dinafikan, penggunaan
pantyline
r merupakan satu
solusi yang mudah
 untuk elak seluar dalam terkoyak disebabkan keputihan.

Walau bagaimanapun, bukan semua wanita sesuai memakai
pantyliner
. Ada yang akan alami
kegatalan malahan jangkitan
.

Keburukan memakai
pantyliner
:

Pantyliner
 boleh dipakai sebelum atau selepas haid. Walau bagaimanapun, ia tidak sesuai untuk
pendarahan berat
.

Permukaan
pantyliner
 boleh bergesel dengan vagina dan menyebabkan kegatalan.

Pantyliner
 yang mengandungi pewangi boleh menyebabkan iritiasi pada permukaan faraj yang sensitif.

Jika anda tidak mempunyai sebarang masalah ketika memakai
pantyliner
, anda boleh teruskan penggunaannya seperti biasa.

Namun, jika anda alami kegatalan, berhenti serta-merta.
Pantyliner
 boleh menghalang peluh daripada kering. Jika tidak ditukar dengan kerap, ia boleh menyebabkan jangkitan.


Bagaimana Umur Mempengaruhi Kesihatan Anda?

Apabila seseorang menjadi lebih berusia, mereka lebih cenderung kepada penyakit. Disebabkan itu, menyedari dan mengakui perubahan dalam tubuh seseorang adalah sangat penting bagi warga tua untuk menjalani kehidupan tersendiri dan sihat.

Sistem kardiovaskular

Orang yang berusialebih cenderung untuk mengalami degupan jantung rendah
(pulse),
 dan jantung mereka mungkin menjadi lebih besar disebabkan oleh saluran darah dan arteri mereka kini lebih kaku berbanding sebelum ini. Akibatnya, aliran darah melalui sistem menjadi sukar, menyebabkan tekanan darah tinggi (hipertensi) dan masalah kardiovaskular yang lain.

Sendi, tulang, dan otot

Selepas 50 atau 60 tahun bekerja, tulang cenderung menyusut dari segi saiz dan ketumpatan, ini bermakna mereka yang lebih terdedah kepada aktiviti fizikal yang melampau dan lebih lemah berbanding ketika mereka masih muda. Warga tua mungkin terkejut tetapi mereka juga boleh menjadi sedikit lebih rendah/pendek. Bagi otot anda, ia menjadi kurang fleksibel dan kuat, menyebabkan masalah dalam mengimbangi dan mengambil bahagian dalam aktiviti seharian.

Sistem pencernaan

Sembelit adalah sangat biasa dalam kalangan warga tua, dan terdapat banyak sebab yang boleh menyumbang kepada keadaan ini, seperti diet rendah serat, tidak minum air yang mencukupi, kurang bersenam, diabetes, dan sindrom usus besar. Anehnya, beberapa ubat anda boleh menjadi punca sembelit, contohnya, diuretik dan suplemen zat besi.

Pundi kencing dan saluran kencing

Warga tua biasanya mempunyai masa yang sukar untuk mengawal pundi kencing mereka, dan beberapa keadaan perubatan mungkin menyumbang kepada masalah ini. Contohnya, kencing manis mungkin menyumbang kepada inkontinen seperti menopaus, bagi wanita, dan pembesaran prostat, bagi lelaki.

Sistem ingatan

Sistem ingatan kurang cekap apabila anda sudah tua, dan juga sukar untuk mempelajari perkara-perkara baru. Berhati-hati dengan perubahan dalam ingatan anda, kerana ia merupakan simptom Alzheimer, penyakit otak. Alzheimer bukan sahaja menyebabkan kehilangan ingatan, tetapi ia juga menyebabkan kesukaran bagi warga tua untuk berfikir atau menjadi seseorang yang rasional.

Apa yang boleh anda lakukan untuk melambatkan proses penuaan dan menjadi sihat?

Makan makanan yang sihat

 Pilih apa yang anda makan dengan berhati-hati. Elakkan makanan dengan kadar gula, karbohidrat, natrium, lemak, dan minyak yang tinggi. Kurangkan gula yang diproses dalam kek dan aiskrim, dan makan lebih banyak buah-buahan dan sayur-sayuran. Kedua-dua buah-buahan dan sayur-sayuran menawarkan banyak serat dan vitamin yang diperlukan untuk tubuh anda, terutama sistem pencernaan, jantung, arteri dan banyak lagi.

Bersenam dan melakukan aktiviti fizikal

Bersenam dengan kerap dan betul membuat tubuh anda sihat, mengekalkan berat badan yang disasarkan, menurunkan tekanan darah dan menguatkan otot anda. Ia juga baik untuk kehidupan mental dan sosial anda.

Berhenti merokok

Merokok menyumbang kepada pengerasan arteri, meningkatkan tekanan darah dan degupan jantung anda. Sekiranya anda merokok atau menggunakan produk tembakau lain, minta doktor anda untuk membantu anda berhenti.

Dapatkan jumlah kalsium, vitamin D, dan vitamin E yang mencukupi

Tiada rahsia lagi bahawa ketika berumur, anda lebih terdedah kepada penyakit, bahkan yang kecil. Walau bagaimanapun, jika warga tua menyedari sepenuhnya dan mendidik perubahan yang disenaraikan di atas, mereka lebih cenderung mempunyai masa tua yang menyeronokkan.

Hello Health Group
 tidak menyediakan nasihat perubatan, diagnosis, atau rawatan.


Jom Ambil Tahu Tentang Anatomi Kemaluan Lelaki Secara Luaran & Dalaman!

Kebanyakan individu pasti kurang selesa untuk berbicara berkenaan soal
alat kemaluan lelaki
 terutama di khalayak ramai apabila timbul
 isu-isu kesihatan berkaitan kemaluan.

Bagi kaum Adam, kemaluan lelaki turut menjadi satu topik yang bersifat tabu untuk diperkatakan.

Dalam isu kesihatan, tiada apa yang perlu dimalukan walaupun
 ia berkaitan dengan zakar lelaki
.

Sebelum pergi kepada perkara yang lebih mendalam berkenaan kemaluan lelaki, adalah lebih baik jika kita mengetahui sedikit sebanyak berkenaan bahagian-bahagian yang terdapat padanya.

Bahagian-bahagian zakar lelaki boleh dibahagikan kepada dua iaitu anatomi seksual luaran dan anatomi seksual dalaman.

Untuk mendapatkan lebih banyak informasi tentang Kesihatan Lelaki, anda boleh klik
di sini
.

Anatomi seksual luaran kemaluan lelaki

Penis dan skrotum
 adalah dua bahagian anatomi seksual luaran kemaluan lelaki.

Penis terdiri daripada tiga lapisan tisu yang mampung
(spongy)
, dan apabila seseorang lelaki terangsang, darah akan masuk dan memenuhi kawasan tisu ini.

Hal ini yang membuatkan penis menjadi lebih keras dan menegang yang juga
dipanggil sebagai ereksi atau terangsang
.

Kebanyakan zakar lelaki mempunyai rupa bentuk yang berbeza, sesetengahnya mempunyai bentuk yang melengkung dan yang lain mempunyai bentuk menegak.

Kesemua penis mempunyai bahagian yang sama iaitu:

Glans

Glans juga dikenali sebagai
kepala atau hujung penis
. Pembukaan urethra (saluran kencing) bermula di kawasan ini.

Di bahagian ini juga di mana praejakulasi (air mazi) dan semen (air mani) dikeluarkan selain daripada air kencing itu sendiri.

Bahagian ini turut merupakan antara bahagian yang paling sensitif di kawasan kemaluan kaum Adam.

Shaft (batang)

Bahagian ini bermula daripada hujung penis iaitu glans sehinggalah ke bahagian perut. Bentuknya seperti tiub dan di bahagian inilah urethra berada.

Foreskin (kulup)

Kulup adalah satu bahagian kulit yang menutupi dan melindungi kepala zakar (glans).

Apabila penis anda berada dalam keadaan tegang, kulup tersebut akan tertarik ke belakang sekali gus mendedahkan bahagian hujung penis.

Kadangkala kulup disunat atau dibuang
 melalui pembedahan oleh doktor sejurus selepas seorang lelaki dilahirkan, oleh itu tidak semua individu memiliki kulup.

Frenulum

Frenulum adalah apabila kulup berjumpa
 dengan bahagian bawah penis
. Ia berbentuk seperti V kecil di bawah hujung penis.

Kebiasaannya, bahagian ini masih kekal selepas disunatkan dan ianya amat sensitif bagi kebanyakan individu.

Skrotum

Skrotum adalah kulit karung yang tergantung di bawah penis.

Skrotum bertindak sebagai pemegang testikel dan memelihara testikel pada suhu yang tepat. Sekiranya suhu persekitaran terlalu sejuk, skrotum akan menarik testikel lebih rapat ke bahagian tubuh.

Tetapi sekiranya suhu persekitaran terlalu panas atau suam, testikel akan dilepaskan sedikit jauh daripada tubuh.

Skrotum diselaputi dengan
 bahagian kulit yang berkedut dan berbulu
 selain boleh bersaiz kecil atau besar, mempunyai bulu yang sedikit atau banyak dan mempunyai pelbagai warna.

Ia juga adalah antara bahagian zakar lelaki yang sangat sensitif, oleh itu sebarang pukulan atau pusingan pada bahagian tersebut boleh menjadi sangat menyakitkan pada seorang lelaki.

Anatomi seksual dalaman kemaluan lelaki

Terdapat beberapa bahagian yang perlu diketahui berada di bahagian dalam zakar lelaki.

Bahagian-bahagian tersebut terdiri daripada:

Testikel

Testikel merupakan dua bahagian kelenjar yang
 berbentuk seperti bola atau telur
 yang berada di bahagian dalam skrotum kemaluan kaum Adam.

Fungsi testikel adalah untuk menghasilkan sperma dan hormon seperti testosteron.

Epididimis

E
pididimis adalah bahagian tiub yang menyimpan sperma yang telah matang.

Ia menghubungkan setiap testikel
 dengan setiap vas deferens dan ia berfungsi menyimpan sperma sebelum berejakulasi.

Vas deferens

Vas deferens adalah tiub sempit dan panjang yang membawa sperma dari epididimis ke bahagian vesikel mani
apabila seseorang individu berejakulasi
.

Terdapat dua vas deferens di dalam kemaluan lelaki dan setiap satunya berhubung dengan setiap epididimis.

Vesikel mani

Vesikel mani adalah dua bahagian organ yang menghasilkan air mani, iaitu
cecair yang bertanggungjawab membawa sperma keluar
dari zakar lelaki.

Vesikel mani terletak di bahagian bawah pundi kencing.

Kelenjar prostat

Kelenjar prostat menghasilkan
cecair yang membantu sperma untuk bergerak
.

Ia hanyalah bersaiz sebesar kacang walnut dan kelenjar prostat amat sensitif kepada sebarang tekanan atau sentuhan yang mana memberikan kepuasan dan menyenangkan kepada kebanyakan individu.

Kelenjar cowper

Kelenjar cowper menghasilkan cecair yang dipanggil praejakulasi atau air mazi.

Cecair ini bertindak sebagai
persediaan kepada urethra sebelum ejakulasi
, dan ia berfungsi dengan cara mengurangkan pergeseran agar air mani dapat melalui urethra dengan lebih mudah.

Kelenjar ini berada di bawah prostat dan melekat dengan urethra. Ia turut dikenali sebagai kelenjar bulbourethal.

Urethra

Urethra adalah bahagian penis yang berfungsi menyalurkan air kencing,
praejakulasi dan air mani
 ke bahagian pembukaan urethra dan keluar dari tubuh.

Cremaster

Cremaster adalah bahagian otot yang
menggerakkan skrotum dan testikel
 agar lebih rapat dengan tubuh.

Ini berlaku apabila seseorang individu berada dalam persekitaran sejuk, terangsang atau apabila bahagian dalaman paha disentuh.


Mahu Turunkan Risiko Diabetes? Tukar Minuman Bergula Dengan 2 Minuman Ini!

“Mamak, bagi saya jus oren gelas besar satu!”, laung Nazri kepada seorang pelayan di restoran mamak. Mungkin bagi kebanyakan orang, pesanan seperti ini adalah kedengaran biasa sahaja. Namun bagi sesetengah orang yang mementingkan tahap gula dalam badan mereka, minuman seperti ini adalah musuh utama kepada penyakit diabetes!

Minuman bergula & diabetes

Minuman manis sudah menjadi satu norma dalam kalangan masyarakat kita. Dalam masa sehari, kebanyakan daripada kita mesti akan mencari minuman bergula seperti jus, soda, air gas dan air berkarbonat, bukan? Ini adalah satu tabiat yang sangat menakutkan.

Menurut kajian yang dijalankan oleh

Harvard University, individu yang gemar mengambil minuman bergula sangat tinggi risiko untuk menghidap diabetes jenis 2. Pengambilannya sebanyak 4 auns sehari, akan meningkatkan risiko 16 peratus penyakit ini.

Oleh itu,
apa yang anda boleh lakukan untuk turunkan risiko diabetes
?

Tukar minuman bergula kepada minuman lain

Menurut kajian dari Harvard University lagi, menukar secawan minuman bergula sehari kepada minuman lain akan turunkan risiko diabetes dari 2 hingga 10 peratus! Jika dalam sehari anda sangat gemar mengambil jus, soda, air gas atau air bekarbonat,
tukar ia kepada minuman lain seperti kopi atau teh
.

Bukan setakat meningkatkan risiko diabetes, kajian ini turut menegaskan bahawa minuman bergula seperti yang dinyatakan ini turut menyebabkan risiko pelbagai kondisi kesihatan lain.
Antaranya adalah obesiti, penyakit jantung atau lebih menakutkan mati awal
.

Jadi, adakah anda masih mahu meneruskan tabiat buruk ini?

Ini saranan pakar untuk turunkan risiko diabetes

Menurut Profesor Frank Hu, pengambilan minuman bergula dengan kerap seperti jus buah-buahan asli boleh meningkatkan risiko diabetes.
Disebabkan itu, beliau mencadangkan untuk menggantikan minuman ini dengan minuman lain seperti teh atau kopi.

Beliau menjelaskan lagi, pengambilan minuman seperti ini perlu digantikan atau dikurangkan walaupun ia mempunyai nutriennya yang tersendiri. Persoalannya, mengapa teh dan kopi disarankan untuk diambil walaupun ia sendiri adalah minuman yang manis?

Ini kerana
minuman berkafein seperti ini boleh diambil begitu sahaja
. Ini bermakna anda tidak perlu menambah gula atau susu ke dalamnya. Jika anda masih mahu menambahkannya, tiada masalah. Cuma, pastikan anda kurangkan amaunnya okay!

Tukar minuman bergula dengan kopi & teh!

Kesimpulannya, tabiat minum minuman bergula ini perlu ditukarkan dengan pengambilan air yang lain seperti kopi atau teh untuk turunkan risiko diabetes. Lebih baik lagi, apa kata anda
minum air putih lebih banyak, sesuai dengan saranan kebanyakan pakar 8 gelas sehari
? Sudah tentu lebih sihat!

Penulis amat berharap orang seperti Nazri yang sangat gemar minum jus gelas besar di restoran untuk membuang tabiat ini. Apa yang penting, kurangkan manis dalam minuman dan lebihkan manis pada senyuman!

Hello Health Group
 tidak menyediakan nasihat perubatan, diagnosis, atau rawatan.


Bahaya Coumarin yang Terdapat Dalam Rokok Terhadap Kesuburan

Kebanyakan individu terutamanya lelaki menganggap tabiat merokok adalah sesuatu yang tampak hebat. Mereka mungkin tidak sedar atau tidak peduli tentang bahaya bahan kimia yang terkandung dalam rokok seperti coumarin. Ia merupakan bahan kimia yang mampu menjejaskan kesuburan. Ikuti artikel ini untuk mengetahuinya dengan lebih lanjut.

Apakah itu coumarin?

Coumarin adalah sejenis bahan kimia yang berada dalam kelas benzopyrone. Dalam keadaan asalnya, ia mempunyai bentuk seperti kristal dan tidak berwarna. Ia boleh ditemui dalam pelbagai jenis tumbuhan seperti kacang tonka. Ia mempunyai bau yang harum dan sangat mudah dikenali. Ia juga digunakan dalam perindustrian minyak wangi pada 1882. Malangnya, coumarin adalah berbahaya kepada hati dan buah pinggang manusia jika diambil melebihi dos 275 mg.

Apakah kaitan antara tabiat merokok dengan kesuburan?

Kajian menunjukkan bahawa lelaki yang tidak merokok adalah lebih subur berbanding lelaki yang merokok. Seorang profesor di jabatan obstetrik dan ginekologi di University of the Saarland, Homburg/Saar, Germany iaitu Mohamad Eid Hammadeh, telah mengetuai sebuah kajian dan hampir pasti telah menemui jawapannya.

Menurut beliau, sperma manusia mempunyai dua elemen protein yang dikenali sebagai protamine 1 dan protamine 2. Kebiasaannya. Kedua-dua elemen ini akan mempunyai amaun yang seimbang. Namun, sperma milik si perokok akan membawa terlalu sedikit protamine 2, lalu menjejaskan DNA.

Menurut beliau lagi, tabiat merokok akan mengakibatkan sperma kehilangan keupayaan untuk melepaskan diri daripada molekul oksigen (radikal bebas) dalam air mani. Selain menyebabkan sel sperma menjadi lebih sensitif terhadap tekanan oksidatif, tabiat merokok juga akan meningkatkan konsentrasi radikal bebas yang terjadi dalam air mani. Radikal bebas ini juga akan menjejaskan DNA dan pergerakan sperma, lalu mengakibatkan ketidaksuburan.

Bagaimanakah tabiat merokok menjejaskan kesuburan?

Menjejaskan bilangan, morfologi serta pergerakan sperma

Meningkatkan fragmentasi DNA sperma

Menukarkan profil epigenetik sperma

Perokok pasif juga akan mengalami kesannya

Anda perlu tahu bukan hanya perokok aktif yang akan mengalami kesannya namun perokok pasif juga akan terpalit sama. Selain itu, tabiat merokok juga akan menjejaskan kesuburan wanita. Walaupun hanya salah seorang daripada pasangan yang merokok, ia juga masih akan mengakibatkan ketidaksuburan pada kedua-dua mereka.

Bagaimanakah menyingkirkan toksin yang terdapat dalam badan?

Berhenti merokok merupakan satu-satunya cara. Ikuti tip berhenti merokok yang berikut:

Tetapkan tarikh berhenti merokok

Pilih tarikh sekurang-kurang dalam masa dua minggu agar anda boleh bersedia untuk mengubah tabiat anda.

Beritahu individu di sekitar anda tentang usaha anda

Sokongan emosional sangat diperlukan untuk berhenti merokok. Pastikan individu yang rapat dengan anda sentiasa ada dan menyokong usaha anda.

Menjangka dan merancang halangan yang bakal dihadapi

Berhenti merokok sangat tidak mudah. Jadi, adalah lebih baik untuk anda fikir mengenai halangan-halangan ini agar anda tidak akan terkejut apabila anda berdepan dengannya.

Buang segala benda berkaitan rokok

Buang segala produk tembakau dan pemetik api di rumah dan tempat kerja anda. Selain itu, jauhi individu perokok untuk mengelakkan anda terfikir untuk merokok semula.

Minta bantuan doktor

Paling penting, dapatkan bantuan doktor untuk tip-tip berhenti merokok dengan jayanya.

Hello Health Group
 tidak menyediakan nasihat perubatan, diagnosis, atau rawatan.


10 Penyakit Ini Ada Kaitan Dengan Tangan Dan Kaki Selalu Sejuk, Jaga-jaga!

Mengalami kaki tangan sejuk walaupun anda tidak berada dalam persekitaran yang sejuk adalah biasa.

Kebiasaannya, kaki dan tangan sejuk adalah sebahagian daripada tindak balas semula jadi badan anda untuk
mengawal suhu badan anda
 dan ia sepatutnya tidak perlu dirisaukan.

Tetapi jika anda mengalami situasi ini secara berterusan bersama perubahan warna, ia mungkin merupakan tanda amaran.

Sebagai contoh, mengalami sejuk tangan mungkin bermakna anda mempunyai masalah pada saraf atau peredaran darah atau masalah tisu rosak pada tangan atau jari anda.

Sekiranya mengalami tangan dan kaki yang sentiasa sejuk semasa musim sejuk melampau, anda perlu perhatikan tanda amaran
frostbite
.

Simptom-simptom

Apakah simptom-simptom kaki tangan sejuk?

Kaki dan tangan sejuk adalah mudah seperti berada di tempat sejuk.

 Suhu semula jadi badan boleh menyebabkan kaki tangan sejuk atau keadaan ini adalah kesan isu perubatan sebenar.

Masalah peredaran darah, saluran darah kecil pada tangan anda atau sebarang misteri perubatan yang lain boleh menyebabkan kaki dan tangan sejuk.

Bila saya harus berjumpa doktor?

Diagnosis dan rawatan awal boleh menghentikan keadaan ini daripada menjadi semakin teruk dan menghalang kecemasan perubatan yang lain, jadi, sila berbincang dengan doktor anda sesegera mungkin untuk menghalang keadaan ini.

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda.

Setiap tubuh manusia bertindak dengan berbeza.
Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca penyakit kaki tangan sejuk?

Manusia ialah haiwan tropikal. Kita
menyesuaikan diri dengan iklim panas.

Apabila terdedah kepada sejuk,badan kita akan cuba untuk kekal panas.

Jika badan menjadi sejuk, peredaran berkurang pada lengan, kaki, telinga dan hidung supaya suhu utama keseluruhan badan boleh kekal panas.

 Apabila suhu di bawah takat beku, ais mungkin terhasil dalam bahagian ini serta peredaran semakin berkurang.

Kecederaan sejuk bukan beku juga disebabkan oleh penyejukan kulit. Dalam kes kecederaan rendaman, saraf dan saluran darah rosak selepas terdedah kepada kesejukan, keadaan basah pada suhu beku atau dibawah suhu beku.

Pernia adalah disebabkan oleh pendedahan kepada kesejukan dalam tempoh yang panjang tanpa pembekuan atau keadaan yang sangat basah.

Fenomena Raynaud adalah penyempitan saluran darah tidak normal yang menyekat bersama sejuk jari tangan dan jari kaki.

Cryoglobulin ialah protein, pada keadaan biasa ia larut di dalam darah, dan menjadi pejal atau gel apabila sejuk. Cryoglobulinemia ialah keadaan dimana cryoglobin di dalam darah, apabila terdedah kepada sejuk menyebabkan jari tangan atau jari kaki bertukar menjadi biru.

Berlaku kejadian kulit menjadi bengkak kemerah-merahan apabila terdedah kepada sejuk dipanggil urtikaria sejuk.

Senarai penyakit yang menyebabkan kondisi kaki tangan sejuk ialah:

Frostbite

Kurang darah merah/Anemia

Diabetes

Lupus

Penyakit Raynaud

Skleroderma

Penyakit Buerger

Penyakit Thyroid

Kurang peredaran darah

Gangguan sistem saraf

Faktor Risiko

Apakah yang meningkatkan risiko saya kepada penyakit ini?

Banyak faktor meningkatkan risiko anda untuk mendapat penyakit kaki tangan sejuk.

Tinggal dalam keadaan berangin

Memakai pakaian ketat

Tangan dan kaki sentiasa basah

Merokok (kerana ia
mengurangkan peredaran darah
 pada tangan dan kaki)

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit penyakit ini didiagnosis?

Frostbite didiagnos dengan melihat keadaannya, bukan berdasarkan ujian.

 Tiada ujian khusus untuk keadaan lain disebabkan oleh sejuk, kecuali ujian darah untuk cryoglobulins.

 Ujian mungkin diperlukan untuk kecedraan atau keadaan lain yang bersama frostbite.

Jika terdapat kecederaan lain seperti hypothermia (dibawah suhu badan normal)atau
kemungkinan patah tulang
, ujian diperlukan untuk kecederaan lain.

Jika frostbite seperti semakin teruk, imbasan tulang mungkin perlu dijalankan. Prosedur ini tidak sakit dan menunjukkan kepada doktor bahagian tangan atau kaki yang masih mempunyai peredaran darah.

Ujian lain yang biasa dijalankan untuk frostbite ialah ujian darah, terutamanya ujian kecenderungan darah untuk membeku dan X-ray.

Bagaimana pesakit penyakit kaki tangan sejuk dirawat?

Jika anda datang ke jabatan kecemasan dan masih mempunyai bahagian-bahagian putih frostbite, doktor akan mula memanaskan semula ke dalam air dengan cepat, dengan suhu di atas suhu badan.

 Bahagian yang beku akan mencair sehingga menjadi merah jambu, menandakan peredaran darah kembali semula.

Jika bahagian yang dipanaskan hanya menjadi sedikit merah, anda mungkin dibenarkan untuk pulang ke rumah dengan arahan tentang penjagaan bahagian yang tercedera.

Jika anda mempunyai gelembung air pada hujung jari kaki dan tangan bersama bengkak dan sedikit sakit, anda juga dibenarkan untuk pulang ke rumah dengan arahan.

 Jika anda mempunyai gelembung air gelap, tiada bengkak atau tiada peredaran darah pada bahagian yang dipanaskan, anda akan dimasukkan ke hospital.

Dalam mana-mana kes, anda mungkin perlu mengambil aspirin atau ibuprofen (Advil), ia melindungi daripada kecederaan lanjutan pada bahagian tersebut daripada bahan-bahan yang dilepaskan oleh sel-sel rosak.

Anda juga diberi ubat-ubatan lain untuk membantu peredaran darah dan
memastikan nutrisi makanan yang baik.

Jika anda dimasukkan ke hospital, bahagian tercedera akan dibalut pada kebanyakan masa dan diangkat.

2 kali sehari, balutan akan dibuka dan diletakkan didalam lubuk pusar untuk membuang bakteria dan sel mati yang terhasil pada permukaan kulit.

 Jika frostbite semakin teruk, beberapa bahagian yang mati perlu dibuang dengan pemotongan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani penyakit ini?

Kaedah pengubatan sampingan ini mungkin membantu mengurangkan risiko penyakit kaki tangan sejuk antaranya ialah:

Pastikan bahagian tersebut bersih dan kering

Angkat bahagian itu

Elakkan pembekuan semula

Lindungi bahagian tersebut daripada tekanan atau gesekan

Bahagian badan tidak bersentuhan dengan bahagian tepi atau bawah sinki atau tab mandi.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


7 Perkara Menarik Yang Dilakukan Oleh Testosteron Ke Atas Diri Anda

Perkara pertama yang datang dalam fikiran anda apabila anda mendengar perkataan hormon lelaki testosteron mungkin adalah agresif.

Tetapi kajian baru dari University of Bonn menunjukkan bahawa hormon yang sering disalah faham ini boleh memupuk tingkah laku awam dan tindak balas jujur.

Pengkaji membuat kajian melibatkan 46 orang yang menerima gel testosteron dan 45 orang dengan gel plasebo.

Pada hari berikutnya, kesemua 91 orang telah diminta untuk membaling dadu secara berasingan serta melaporkan nombor yang didapati, dan mendapatkan wang berdasarkan keputusan mereka.

 Selepas memberikan duit tersebut, para pengkaji mendapati bahawa
lelaki yang menerima gel testosteron
 melaporkan nombor yang mereka perolehi dengan lebih yakin.

Berikut adalah sebabnya: Tahap testosteron boleh meningkatkan rasa bangga dan meningkatkan imej diri mereka.

Tetapi testosteron memberi kesan lebih daripada sekadar membuat anda jujur.

Kajian telah mendapati bahawa bukan sahaja hormon mempengaruhi cara anda bertindak-tetapi cara anda bertindak juga boleh mempengaruhi tahap testosteron anda.

Berikut adalah 6 lagi perkara gila yang hormon lelaki testosteron lakukan terhadap diri anda.

Kesan hormon lelaki testosteron

#1 Memenangi Hati Wanita

Pengkaji dari Wayne State University membuat perbandingan antara 2 kumpulan lelaki bersaingan dalam memenangi perhatian seorang wanita dan mendapati bahawa lelaki dengan hormon lelaki testosteron yang lebih rendah langsung tidak mempunyai peluang.

Lelaki dengan tahap testosteron yang tinggi
 lebih yakin, mampu mengawal perbualan, dan leboh serasi dengan wanita.

#2 Mengelakkan Kematian Awal

Apa yang boleh “T” lakukan untuk anda? Testosteron yang rendah telah dikaitkan dengan diabetes jenis 2 dan obesiti.

Tambahan lagi, beberapa kajian telah menyatakan bahawa lelaki dengan tahap testosteron yang lebih rendah mempunyai peluang lebih besar untuk mengidap penyakit jantung.

#3 Membantu Wanita Dalam Hubungan Seksual

Testosteron juga memberikan manfaat terhadap wanita. Menurut kajian dari University of Michigan pada tahun 2009, wanita dengan tahap testosteron yang lebih tinggi dilaporkan lebih yakin dalam menghadapi hubungan seksual.

Pengkaji mendapati bahawa wanita yang mempunyai tahap hormon yang tinggi
mendapati seks lebih aman
, santai, dan selesa.

Kajian lalu juga telah menunjukkan bahawa wanita yang mempunyai tahap testosteron mempunyai lebih banyak seks dan lebih cenderung untuk mencapai orgasme.

#4 Menyamakan Dorongan Seksual Antara Pasangan

Adakah anda tahu bahawa badan mengalami tahap testosteron berbeza mengikut kitaran haid?

 Dalam satu kajian yang dalam jurnal Hormones dan Behavior, pengkaji mendapati bahawa
testosteron anda mencapai kemuncaknya
 setiap 28 hari dan juga pada hujung minggu-waktu di mana lelaki melaporkan mempunyai hubungan seks paling kerap.

#5 Menjadi Optimis

Testosteron ternyata memberikan keyakinan dan sifat optimis kepada seseorang menurut kajian dalam The Archives of Sexual Behavior.

 Jika anda kurang berkeyakinan, anda boleh cuba “naikkan” tahap hormon anda.

#6 Menyebabkan Krisis Kewangan

Pengkaji membuat kajian melibatkan 98 orang untuk membandingkan tahap testosteron mereka dengan kesanggupan mereka untuk mengambil risiko kewangan dalam simulasi komputer.

Hasilnya: Lelaki dengan testosteron tinggi dilihat melabur lebih banyak wang.

 Jadi adakah kita boleh menyalahkan testosteron dalam kemelesetan ekonomi yang berlaku?


4 Pencegahan Kehamilan Baru yang Anda Perlu Tahu

Dengan kemajuan teknologi, sebilangan besar pencegahan kehamilan telah disediakan untuk wanita dan lelaki yang ingin tidak mempunyai anak. Walau bagaimanapun, banyak lagi ciptaan yang akan datang, dan berbeza dengan produk kontrasepsi biasa yang mana dibuat khusus untuk wanita, kaedah pencegahan kehamilan baru ini didedikasikan untuk populasi lelaki.

Kondom wanita

Kondom wanita adalah pencegahan yang telah wujud selama beberapa waktu. Walau bagaimanapun, ia masih kurang digunakan berbanding kondom lelaki.

Kondom wanita adalah kantung plastik yang tipis dan fleksibel. Sebelum melakukan hubungan seks dengan pasangan lelaki, sebahagian kondom akan dimasukkan ke dalam vagina wanita untuk mencegah sperma memasuki rahim. Daripada mencegah kebarangkalian mendapat bayi, kondom wanita berfungsi dengan cara yang sama seperti kondom lelaki, yang bermakna ia dapat membantu mengurangkan risiko mendapat STD atau HIV.

Kondom wanita boleh ditanggalkan dan ia bertujuan untuk dilupuskan selepas sekali penggunaannya.

Vasalgel

Vasalgel adalah kontraseptif bukan hormon lelaki yang kini telah dikaji dan dibangunkan oleh sebuah organisasi yang dinamakan Yayasan Parsemus. Ia dikenali sebagai FDA pertama (panel Pentadbiran Makanan dan Ubat) yang meluluskan kontraseptif lelaki sejak penciptaan kondom.

Vasalgel pada dasarnya adalah polimer yang akan disuntik di bawah kulit bahagian tertentu tubuh, seperti tiub yang membawa sperma lelaki melalui skrotum, bukan di zakar atau buah zakar seperti yang dikhabarkan oleh sesetengah orang. Walaupun selepas disuntik, Vasalgel sememangnya akan menghalang sperma sementara masih membenarkan bendalir lain melaluinya.

Selepas memasuki tubuh, Vasalgel akan menyekat sperma, dan jika seseorang ingin mempunyai anak selepas suntikan, maka suntikan kedua akan dapat membubarkan polimer.

Gendarussa

Gendarussa adalah alternatif kepada Vagalsel. Ini adalah kontraseptif bukan hormon yang telah melalui ujian manusia fasa II di Indonesia.

Gendarussa adalah bahan aktif yang terpencil dan disintesis secara kimia, kemudian dibuat ke dalam bentuk kapsul. Gendarussa mempunyai keupayaan untuk mengganggu enzim pertama di kepala sperma, sehingga sukar untuk sperma menembus ovum. Dengan kata lain, kaedah ini berfungsi secara hipotesis dengan melumpuhkan keupayaan untuk menyuburkan telur sperma.

Clean Sheets Pill

Walaupun kontraseptif yang disenaraikan di atas adalah yang utama kerana ia mempunyai sokongan daripada ujian klinik, terdapat banyak lagi yang boleh anda pilih, termasuk
Clean Sheets Pill
, yang direka untuk membenarkan orgasme ketika menghalang ejakulasi.

Clean Sheets Pill
dibangunkan di London, UK. Oleh kerana ia melibatkan bioteknologi, para penyelidik masih membangunnya.

Jika produk boleh dimuktamadkan dan didapati selamat pada tubuh manusia tanpa apa-apa kesan sampingan, ia akan membebaskan lelaki dan wanita daripada ketakutan untuk mempunyai anak yang tidak diingini.


Ibu Hamil Boleh Minum Kopi Tapi Perlu Ada Hadnya, Jika Tidak Ini KESAN Pada Kandungan!

Teringin minum nescafe ketika hamil tetapi boleh ke wanita mengandung mengambil kafein
sepanjang tempoh kehamilan
? Ikuti penjelasan lanjut dalam perkongsian artikel ini.

Untuk mendapatkan lebih banyak info tentang Kehamilan, sila dapatkannya
di sini.

Pengambilan kafein atau minum kafein ketika hamil

Umumnya, anda tidak perlu berhenti mengambil kafein jika hamil.

Bagaimanapun, anda perlu cuba untuk mengurangkan pengambilan kafein jika selalunya anda mengambil lebih daripada 200mg kafein sehari.

Had anda sehari ialah dua gelas teh, dua gelas kopi segera ataupun satu gelas kopi turas.

Apa jadi jika saya mengambil banyak kafein semasa hamil?

Jika anda kerap minum nescafe ketika hamil atau mengambil kafein melebihi jumlah kafein yang disarankan sepanjang tempoh kehamilan boleh
menimbulkan risiko keguguran
 dan berat bayi rendah semasa lahir.

Akan tetapi, jangan takut jika sesekali anda mengambil kopi lebih daripada 200mg kerana dipercayai risikonya masih rendah.

Bagaimana minum nescafe ketika hamil atau minuman kafein mempengaruhi bayi?

Apabila anda mengambil secawan kopi, kafein akan memasuki plasenta melalui
cecair amniotik
 dan aliran darah bayi anda.

Oleh sebab kafein akan meningkatkan kadar jantung dan metabolisme anda, serta menjadikan anda lebih berjaga-jaga, pengambilannya boleh juga memberi
kesan kepada bayi dalam kandungan anda
.

Bayi anda akan rasa sedikit kurang tenteram selepas anda minum kopi. Pengambilan kafein dengan jumlah yang banyak boleh memberi impak negatif kepada bayi anda.

Sesetengah laporan menunjukkan bayi yang ibunya minum lebih daripada 500mg kafein sehari semasa hamil mempunyai tinggi risiko:

• Kadar jantung lebih laju

• Kadar pernafasan meningkat

• Lebih banyak terbanyak

Walau bagaimanapun, satu atau dua gelas teh atau kopi sehari tidak akan menjejaskan kandungan anda.

Bagaimana kafein mempengaruhi tubuh anda?

Jika anda minum nescafe ketika hamil atau sebarang minuman berkafein dalam jumlah yang besar, anda perlu pergi ke tandas lebih kerap kerana ia sejenis diuretik.

Kafein juga boleh menggalakkan pembebasan asid dalam perut anda, yang mana ada kalanya boleh
menjurus kepada masalah perut atau cirit-birit
.

Kafein yang banyak juga boleh membuatkan anda terjaga sepanjang malam jika anda mengambilnya pada lewat hari (petang atau malam).

Ini akan membuatkan anda sakit kepala selepas kafein disaring daripada sistem badan.

Cuba untuk tidak minum teh ataupun kopi dengan hidangan anda kerana minuman ini mengandungi bahan yang boleh mengurangkan kemampuan tubuh untuk menerima zat besi daripada makanan bukan-daging.

Baca juga:

Berapa banyak kafein yang perlu saya ambil setiap hari?

Kopi, teh (termasuklah teh hijau), kola, sesetengah minuman tenaga dan coklat semuanya mengandungi kafein.

Jika anda membeli kopi, ingatlah bahawa kandungan kafein dalam espresso dan kopi yang berasaskan espresso seperti latte adalah berbeza.

Tahap kafein dalam secawan kopi boleh berubah daripada 50mg per espresso kepada sebanyak 300mg per espresso. Jadi, dengan hanya satu cawan kopi besar kapucino yang kuat mungkin sudah melebihi had harian anda.

Sebagai wanita mengandung, anda boleh mengambil susu, jus buah dan air kosong sebagai alternatif yang sihat untuk menggantikan minuman berkafein semasa hamil.

Jika anda menggemari teh herba, ingatlah bahawa ada sesetengahnya yang mengandungi kafein. Teh herba juga boleh mengandungi herba tertentu dan bahan tambahan yang mungkin tidak selamat untuk kandungan anda.


Pernah Dengar Tentang Penyakit Sirosis Hati? Ini Penerangannya Lebih Lanjut!

Apa itu sirosis hati?

Sirosis hati atau liver cirrhosis adalah keadaan
di mana struktur dan fungsi hati terganggu
.

Ia disebabkan oleh pelbagai jenis penyakit yang melibatkan hati.

Penyakit-penyakit ini merosakkan serta mencederakan tisu hati.

Sebagai tindak balas, sel-sel hati yang baru akan dihasilkan semula oleh badan untuk menggantikan sel-sel yang telah rosak.

Proses pemulihan hati oleh sel-sel baru tersebut menghasilkan pengumpuan sel (nodule) dan parut pada hati menyebabkan struktur hati terganggu sehingga menjejaskan fungsinya.

Apa punca sirosis hati?

Terdapat banyak puncanya. Sebab utama sirosis hati adalah:

Hepatitis B
.

Hepatitis C
.

Alkohol.

Selain itu, beberapa sebab lain organ hati terjejas adalah:

Penyakit autoimun
.

Penyakit hati berlemak (fatty liver).

Hemokromatosis.

Saluran hempedu tersumbat (biliary atresia).

Apakah simptom-simptom organ hati terjejas?

Keadaan ini sedikit atau tidak menunjukkan simptom. Jika ada, ia adalah tidak spesifik kepada sirosis hati, melainkan jika komplikasi berlaku.

Antara simptom-simptomnya adalah:

Kulit dan putih mata menjadi warna kuning (jaundis)
.

Mudah penat.

Hilang selera makan.

Kulit mudah lebam dan berdarah.

Gatal-gatal.

Apakah kesan kepada keadaan ini?

Hati adalah organ yang sangat penting dengan pelbagai fungsi termasuk
detoksifikasi
, menghadam makanan, menghasilkan protein, membunuh bakteria di dalam darah, menghasilkan hempedu dan mengawal pembekuan darah.

Hati menerima bekalan darah yang banyak, terutamanya daripada salur darah vena.

Salur darah ini akan masuk ke dalam hati dan berpecah menjadi saluran kecil yang berhubung dengan sel-sel hati.

Darah yang masuk akan ditapis dan menerima bahan-bahan tertentu daripada hati.

Dalam kes sirosis hati, hubungan ini telah terganggu.

Sel-sel baru yang terhasil gagal mengembalikan struktur asal hati.

Tambahan pula, parut yang terbentuk menyebabkan saluran darah tersumbat sehingga darah mengalir ke belakang (back flow).

Keadaan ini menyebabkan tekanan darah di dalam abdomen meningkatkan, satu keadaan yang disebut sebagai portal hypertension.

Masalah lain pula adalah saluran hempedu yang tersumbat.

Ia akan menjejaskan penghadaman serta pembuangan bahan-bahan toksik.

Kesannya, bahan-bahan ini terkumpul di dalam badan.

Apakah komplikasi sirosis hati?

Bengkak (edema) pada tangan dan kaki serta busung (ascites)

Sirosis hati menyebabkan perubahan pada nisbah protein di dalam badan yang penting dalam mengekalkan kestabilan cecair.

Apabila ia terganggu, cecair akan terkumpul termasuk pada tangan dan kaki serta ruang abdomen.

Spontaneous bacterial peritonitis (SBP)

Dalam keadaan normal, ruang di dalam abdomen mengandungi jumlah air yang sedikit.

Apabila air bertambah (ascites), ia menyediakan keadaan yang kondusif untuk bakteria membiak.

Jangkitan bakteria di dalam cecair ini disebutkan sebagai spontaneous bacterial peritonitis atau SBP.

Gabungan antibiotik diperlukan untuk merawat keadaan ini.

Muntah darah

Tekanan darah di dalam abdomen yang tinggi (potal hypertension) menyebabkan darah mengalir ke belakang (back flow) sehingga beberapa salur darah, termasuk di dalam esofagus (saluran makan) menjadi kembang.

Apabila salur darah ini pecah,
pesakit akan mengalami muntah darah
.

Kanser hati

Sirosis hati meningkatkan risiko kepada
kanser hati primer
 atau hepatocellular carcinoma.

Ensefalopati hepatik

Kegagalan hati untuk melakukan detoksifikasi ke atas bahan-bahan toksik di dalam usus menyebabkan ia terkumpul di dalam badan.

Sebahagiannya, seperti ammonia, boleh pergi ke otak sehingga menyebabkan ensefalopati hepatik dimana pesakit mengalami gangguan tidur, memori, keliru dan tidak sedarkan diri.

Sindrom hepatorenal

Sindrom ini dicirikan dengan kegagalan fungsi pada buah pinggang disebabkan kegagalan fungsi hati, meskipun tiada kecederaan fizikal dapat dikesan pada buah pinggang.

Ini dipercayai disebabkan oleh pengumpulan bahan toksik di dalam badan.

Apakah rawatan sirosis hati?

Keadaan ini malangnya tidak boleh diundurkan semula.

Apa yang boleh dilakukan adalah:

Mencegah keadaan daripada menjadi lebih teruk. Sesetengah ubat-ubatan mungkin diberikan dan pemakanan harus dikawal dengan mengelakkan alkohol, sesetengah ubat-ubatan serta mengambil suplemen vitamin.

Mengawal komplikasi. Ubat-ubatan tertentu mungkin digunakan. Untuk kes SBP, khususnya, gabungan antibiotik diperlukan.

Mencegah kanser hati melalui ujian saringan
.

Pemindahan hati. Tidak semua pesakit boleh menerima pemindahan hati. Banyak faktor perlu dilihat dan dipertimbangkan termasuk tahap sirosis, keadaan pesakit secara am serta umur.